Oetwil am See
Ötwiil am See (amtlich Oetwil am See) isch e politischi Gmäind im Bezirk Meile im Kanton Züri, Schwiiz.

Geografi 
Ötwiil am See liit am e Uuslöifer vom Pfannestììl. Zue de Gmäind ghööred s Doorff Ötwiil, d Wiiler Etzike (Etzikon), Gusch, Chrüüzle (Kreuzlen), Betpur und Wilike (Willikon). S Piet vo de Gmäind isch 36,5 % landwirtschaftlichi Flèchi, 38,3 % Wald, 15,5 % Sidligsflechi, 5,1 % Vercheersflechi und 4,3 % Gwässerflechi.

Gschicht 
Ötwiil am See isch zum eschte Mal gnamset worde im Jaar 847 als Uttinwilare, Wilike 984 als Willringhova.

Bevölkerigsentwicklig 
Quälle: Bundesamt für Statistik 2005

De Uusländeraatäil isch 14,1 % (Stand 2011).

Religion 
37,0% vo de Iiwooner sind evangelisch-reformiert, 31,2% sind römisch-katholisch (Stand 2011).

Politik 
Bi de Kantonsraatswaale 2011 hät s das Ergebnis ggee: BDP 3,4 %, CVP 4,6 %, EDU 6,7 %, EVP 1,2 %, FDP 9,3 %. GLP 10,4 %, GP 7,1 %, SP 14,6 %, SVP 42,2 %, Suschtigi 0,6 %.

Gmäindspresidänt isch de Namgyal Gangshontsang.

Wirtschaft 
Im 2010i sind 3,3 % vo de Lüüt z Ötwiil arbetslos gsi.

Dialäkt
De züritüütsch Dialäkt vo Ötwiil am See ghört zue de Seemundarte.

Wappe und Wappetier 
Uf em Gmäindswappe isch en Storch. Säb Tier isch z Ötwiil aber scho lenger usgstoorbe gsi. Im 1979i händ de Adolf Bolliger, de Walter Näf, und s Heidi und de Hansjörg Katzbach en Ussestation vo de Storchesidlig z Altreu gründet. Hüt sind die groosse Vögel z Ötwiil, im Üetziker Ried und z Humbrächtike um de Lützelsee ume wider häimisch.

Literatur 
 Hermann Fietz: Die Kunstdenkmäler des Kantons Zürich, Band II: Die Bezirke Bülach, Dielsdorf, Hinwil, Horgen und Meilen. (= Kunstdenkmäler der Schweiz. Band 15). Hrsg. von der Gesellschaft für Schweizerische Kunstgeschichte GSK. Bern 1943.

Weblink 

 www.oetwil.ch

Fuessnote 

Ort (Kanton Züri)